Sakpas-Sake: Tekkies, petrol en ’n rot | Netwerk24
Sakpas-Sake: Tekkies, petrol en ’n rot
Deur Elvira Wood 12 September 2018 06:50
Pres. Cyril Ramaphosa moes Dinsdag behoorlik bontstaan om antwoorde te gee oor ’n enorme lening wat die Chinese ontwikkelingsbank aan Eskom toegestaan het.
Sy taak was waarskynlik makliker as dié van ’n restaurantgroep – ook in China – waar ’n rot ’n chaos veroorsaak het.
1. Mr. Tekkie: ‘Ons is ook Steinhoff-slagoffers’
Mr. Tekkie is van die min goeie nuus wat uit die Steinhoff-debakel voortvloei en die stigters van dié klere- en skoenwinkel gaan met alle mag baklei vir “sy bestaansreg” en “ons wetlike reg om ’n nuwe sakeonderneming te begin”.
2. China sal nie beheer kry oor SA, verseker Cyril
Lees ook: So vorder ons met Eskom en kie, sê Cyril
3. KYK: Dooie rot laat aandeelprys tuimel
’n Chinese restaurantgroep is in die pekel ná plaaslike mediaberigte dat ’n klant ’n dooie rot in sy sop gekry het.
Aandele van Xiabuxiabu Catering Management China Holdings het Dinsdag met tot 11% op die aandelebeurs in Hongkong getuimel, nadat dit reeds vandeesmaand 6,1% van sy waarde prysgegee het toe die nuus oor die onwelkome happie in die kospotte bekend geword het.
4. Sakevertroue laat kommer oor ekonomie verdiep
Sakevertroue het in die derde kwartaal weer gedaal nadat dit ook in die tweede kwartaal gedaal het. Dis nou op net 38 punte, volgens RMB en die Buro vir Ekonomiese Navorsing aan die Universiteit Stellenbosch se indeks.
Sonder vertroue in saketoestande brei maatskappye nie
aggressief uit nie en stel hulle nie mense aan nie; daarsonder kan die ekonomie nie groei nie.
5. Petrolprys: Grootste skok in byna 4 j. lê voor
Die pyn by die pomp gaan aansienlik meer as R1/liter beloop, tensy die rand oor die volgende week drasties versterk en die olieprys daal.
Woensdag op die nuuslys:
Statistieke Suid-Afrika maak die nuutste kleinhandelsyfers bekend.
Ascendis Health, Clover en Comair maak hul jaarresultate bekend.
Meer oor: Steinhoff | Mr. Tekkie | Eskom | Cyril Ramaphosa | China | Resessie | Petrolprys | Sakevertroue | Rot